Diari Oficial de la Generalitat Valenciana


Sumari del DOGV 8624, del 30-08-2019 (2019/7624)

Notificació de la sentència dictada en el rotlle d'apel·lació número 314/2018.
------------------------------------------------------------------------------

### Dades del document

Número de DOGV
:   8624

Data del DOGV
:   30-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7624


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 314/2018. [2019/7624]  
Apel·lant: Ramón Sánchez Pastor.  
Procurador: Antonio José Pérez Palomares.  
Lletrada: María Dolores Pastor Peidró.  
Apel·lada: Asefa, SA, Seguros y Reaseguros.  
Procurador: Jacob Botella Peidró.  
Lletrat: Juan Francisco García Jiménez.  
Apel·lada no compareguda: Promociones y Construcciones Lobodi, SL.  
  
Inmaculada Rubio Sáenz, lletrada de l'Administració de justícia de la Secció Cinquena de l'Audiència Provincial d'Alacant, mitjançant aquest edicte faig saber que en el recurs d'apel·lació número 314/2018, tramitat en aquesta secció, s'ha dictat la sentència que té l- encapçalament i la dispositiva que diuen així:  
  
«Sentència número 142/2019  
  
President: José Luis Úbeda Mulero.  
Magistrada: María Teresa Serra Abarca  
Magistrada: Susana Martínez González.  
  
Alacant, 27 de març de 2019  
  
La Secció Cinquena de l'Audiència Provincial d'Alacant, integrada pels senyors indicats al marge, ha vist les actuacions de judici ordinari número 617/2012 seguides en el Jutjat de Primera Instància número 1 de Novelda, dels quals coneix en grau d'apel·lació en virtut del recurs entaulat per la part demandant Ramón Sánchez Pastor, representada pel procurador Antonio José Pérez Palomares i dirigida per la lletrada María Dolores Pastor Peidró. I com a apel·lada la demandada Asefa, SA, Seguros y Reaseguros, representats pel procurador Jacob Botella Peidró i assistit pel lletrat Juan Francisco García Jiménez. I com a apel·lada no personada Promociones y Construcciones Lobodi, SL, que consta en rebel·lia en primera instància.  
  
Dispositiva  
Estime el recurs d'apel·lació interposat per Ramón Sánchez Pastor contra la sentència de data 29 de setembre de 2017, dictada en el judici ordinari número 617/2012, seguit davant del Jutjat de Primera Instància número 1 de Novelda, i revoquem aquesta resolució, i acordem en el seu lloc que, estimant la demanda interposada per Ramón Sánchez Pastor, condemnem Promociones y Construcciones Lobodi, SL, i Asefa, SA, Seguros y Reaseguros a abonar de forma solidària al demandant la quantitat de sis mil quaranta-dos euros amb noranta cèntims (6.042,90 €), més l'interés legal augmentat en dos punts a partir d'aquesta resolució, amb condemna solidària als demandats a l'abonament de les costes de primera instància, sense condemna de les causades en aquesta alçada i amb devolució del depòsit constituït per a recórrer.»  
  
I perquè conste i valga de notificació de forma deguda al litigant declarat en rebel·lia i en parador ignorat Promociones y Construcciones Lobodi, SL, es publica aquest edicte, amb l'advertiment a la part que contra aquesta resolució es poden interposar el recurs de cassació i l'extraordinari per infracció processal davant de la Sala Primera del Tribunal Suprem, d'acord amb el que disposen respectivament els articles 477.2.3, 469 i la disposició final setzena de la Llei d'enjudiciament civil, que podran formalitzar-se per escrit davant d'aquesta secció de l'audiència dins del termini de vint dies comptador des que es notifique.  
  
Alacant, 10 de juliol de 2019.- La lletrada de l'Administració de justícia: Inmaculada Rubio Sáenz.